Muzeo de Praĥenio

Muzeo de Praĥenio (ĉeĥlingve Prácheňské muzeum) estas distrikta/regiona muzeo en Ĉeĥio. Ĝi situas en la sudbohemia urbo Písek, 100km sude de la ĉefurbo Prago. Longdaŭre ĝi apartenas al la plej konataj kaj plej prestiĝaj distriktaj muzeoj en Ĉeĥa respubliko.

 Historio 
La muzeo estis fondita en 1884. Ekde 1902 ĝi situas surloke de la iama reĝa burgo el la 13-a jarcento, en la origine konservita okcidenta alo kaj en la norda alo, kiu estis en la 18-a jarcento rekonstruita je kazernoj.
La plej grava kaj meritplena personeco ligita al historio de la muzeo estas
ĝia unua direktoro, fama historiisto prof. August Sedláček (1843-1926), aŭtoro de la monumenta 15voluma verko „Burgoj, kasteloj kaj fortikaĵoj de la Ĉeĥa reĝlando“ (1880-1927) kaj 3voluma historio pri la urbo Písek.

Arkitekture plej valora parto de la muzeo estas t.n. Kavalira salonego, granda gotika ejo riĉe ornamita de kopioj de freskoj el 1479.

En 1984-1992 la muzeo estis fermita pro kompleta rekonstruo de la tuta areo.
En 1990 ĝi akiris atributon „Prácheňské“ (rilate al iama regiono Prácheň etendiĝinta en sudokcidenta Bohemio, kies ĉefurbo Písek estis).
Pro siaj modele aranĝitaj kaj moderne konceptitaj ekspozicioj la muzeo akiris de la Konsilio de Eŭropo honoran premion „Eŭropa muzeo de la jaro 1996“.

 Kolektoj, ekspozicioj, servoj 
eta|150px|maldekstra|Historia urbomodelo kunkreita de esperantisto Libor Křivánek 
 Pratempo kaj slava epoko
 Historio de la regiono Prácheň
 Minerala riĉeco
 Oro en la regiono de la rivero Otava
 Historio de la urbo Písek
 Protektitaj naturteritorioj
 Kulturaj tradicioj de la urbo Písek
 Fiŝoj kaj fiŝkaptado (inkluzivas akvariojn kun vivaj riverfiŝoj)

En la muzeo troviĝas galerio kun tri apartaj ejoj por ekspozicioj
kaj speciala biblioteko kun studĉambro.

En la areo okazadas regule prelegoj, koncertoj kaj aliaj kulturaj programoj
(prezentado de popoltradicioj dum Pasko kaj Kristnasko,

tradicia decembra borso de mineraloj ktp.).

 Filioj 
eta|150px|Memordomo pri Heyduk
 Memordomo pri ĉeĥa poeto Adolf Heyduk en Tyršova strato en Písek, (remalfermita en 2007 post kompleta rekonstruo), interesa prezento de la urbana vivstilo de la unua triono de la 20-a jarcento, kun riĉaj kulturaj kolektoj kaj biografia videofilmo pri Heyduk

 Muzeo de la urbo Protivín (15km sude de Písek), en kiu - krom historiaj kaj etnografiaj kolektoj - estas instalita speciala ekspozicio „Ekzotika naturo“
 Muzeo de pentristo Mikoláš Aleš kaj pupteatristo Matěj Kopecký en Mirotice (fotogalerio )
 observoturo en la nacia naturrezervejo Řežabinec uzata precipe por ornitologiaj esploroj

 Praktikaj informoj 
 adreso: Prácheňské muzeum, Velké nám. 114, 397 24 Písek

  retadreso: info@prachenskemuzeum.cz

  situo: Granda placo (Velké náměstí), korto de la burga arealo, eniro tra la pordego de la urbodomo
  malfermohoroj: ĉiutage krom lundo, marto ĝis septembro 9.00-18.00, oktobro ĝis decembro 9.00-17.00

 Eksteraj ligiloj 
 Oficiala retpaĝaro de la muzeo ĉeĥe, germane, angle, kun fotogalerio
 Virtuala trarigardo - Kavalira salonego
 Virtuala trarigardo - historia ekspozicio
 Virtuala trarigardo - ekspozicio pri oro
 Informoj pri Muzeo de Adolf Heyduk ĉeĥlingve, kun fotogalerio


Kategorio:Muzeoj en Ĉeĥio
Kategorio:Konstruaĵoj en Písek